CELEX: 32015D0249
Language: et
Date: 2015-02-10 00:00:00
Title: Komisjoni rakendusotsus (EL) 2015/249, 10. veebruar 2015 , otsuse 2006/502/EÜ (millega nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine) kehtivuse pikendamise kohta (teatavaks tehtud numbri C(2015) 603 all)  EMPs kohaldatav tekst

17.2.2015   
            
            
               ET
            
            
               Euroopa Liidu Teataja
            
            
               L 41/41
            
         KOMISJONI RAKENDUSOTSUS (EL) 2015/249,
   10. veebruar 2015,
   otsuse 2006/502/EÜ (millega nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine) kehtivuse pikendamise kohta
   
      
         (teatavaks tehtud numbri C(2015) 603 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artiklit 13,
   ning arvestades järgmist:
   
               (1)
            
            
               Komisjoni otsusega 2006/502/EÜ (2) nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine.
            
         
               (2)
            
            
               Otsus 2006/502/EÜ võeti vastu kooskõlas direktiivi 2001/95/EÜ artikliga 13, mille kohaselt on otsuse kehtivusaeg kõige rohkem üks aasta, kuid otsust võib pikendada täiendavateks ajavahemikeks, millest ükski ei ole pikem kui aasta.
            
         
               (3)
            
            
               Otsuse 2006/502/EÜ kehtivust pikendati üheaastaste ajavahemike kaupa esiteks komisjoni otsusega 2007/231/EÜ (3)11. maini 2008, teiseks komisjoni otsusega 2008/322/EÜ (4)11. maini 2009, kolmandaks komisjoni otsusega 2009/298/EÜ (5)11. maini 2010, neljandaks komisjoni otsusega 2010/157/EL (6)11. maini 2011, viiendaks komisjoni otsusega 2011/176/EL (7)11. maini 2012, kuuendaks komisjoni rakendusotsusega 2012/53/EL (8)11. maini 2013 ning seitsmendaks komisjoni rakendusotsusega 2013/113/EL (9)11. maini 2014 ja kaheksandaks komisjoni rakendusotsusega 2014/61/EL (10)11. maini 2015.
            
         
               (4)
            
            
               Siiski viiakse endiselt turule tulemasinaid, mis ei ole lastekindlad. Selliste tulemasinate kättesaadavust peaksid vähendama tugevdatud turujärelevalve meetmed alates plaanilistest proovivõttudest kuni tõhusate piiranguteni.
            
         
               (5)
            
            
               Kuna puuduvad muud asjakohased meetmed, et tagada tulemasinate ohutus lastele, tuleks pikendada otsuse 2006/502/EÜ kehtivust veel 12 kuu võrra.
            
         
               (6)
            
            
               Seepärast tuleks otsust 2006/502/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/502/EÜ artikli 6 lõige 2 asendatakse järgmisega:
   
      „2.   Käesolevat otsust kohaldatakse kuni 11. maini 2016.”
   
   Artikkel 2
   Liikmesriigid võtavad käesoleva otsuse järgimiseks vajalikud meetmed hiljemalt 11. maiks 2015 ja avaldavad need. Liikmesriigid teatavad sellest viivitamata komisjonile.
   Artikkel 3
   Käesolev otsus on adresseeritud liikmesriikidele.
   
      Brüssel, 10. veebruar 2015
      
         
            Komisjoni nimel
         
         
            komisjoni liige
         
         Věra JOUROVÁ
      
   
   
      (1)  EÜT L 11, 15.1.2002, lk 4.
   
      (2)  ELT L 198, 20.7.2006, lk 41.
   
      (3)  ELT L 99, 14.4.2007, lk 16.
   
      (4)  ELT L 109, 19.4.2008, lk 40.
   
      (5)  ELT L 81, 27.3.2009, lk 23.
   
      (6)  ELT L 67, 17.3.2010, lk 9.
   
      (7)  ELT L 76, 22.3.2011, lk 99.
   
      (8)  ELT L 27, 31.1.2012, lk 24.
   
      (9)  ELT L 61, 5.3.2013, lk 11.
   
      (10)  ELT L 38, 7.2.2014, lk 43.